Man op sypaadjie doodgeskokArgieffoto ŉ Man het Woensdag buite ŉ sakepark naby die N12-snelweg in Glenanda, suid van Johannesburg, doodgeskok. Russel Meiring, woordvoerder van ER24, het Donderdag gesê die man se liggaam is vroegoggend naby ontblote kragkabels op ŉ sypaadjie aangetref. “Niks kon verder vir hom gedoen word nie en hy is op die toneel dood verklaar,” het Meiring gesê. Die polisie ondersoek die voorval.